इलाहाबाद के तेलियरगंज इलाके में टीबी अस्पताल है। इस अस्पताल के स्टाफ के लिए यहां पर कालोनियां बनाई गई हैं। जहां पर अस्पताल स्टाफ का परिवार रहता है। शुक्रवार की शाम कॉलोनी के पीछे कूड़े के ढेर में एक व्यक्ति कूड़ा बिन रहा था। अचानक कूड़े के ढेर में विस्फोट हो गया और उसका हाथ व चेहरा बुरी तरह झुलस गया। तेज आवाज सुनकर आसपास के लोग घटनास्थल की ओर पहुंचे तो खून से लथपत कबाड़ी चीख रहा था। तत्काल पुलिस को सूचना दी गई , जिसके बाद मौके पर शिवकुटी थाने की पुलिस, डॉग स्क्वायड, बम डिस्पोजल का दस्ता मौके पर पहुंचा और जांच पड़ताल शुरू की गई। घटना के बाद टीबी कॉलोनी के आसपास रहने वाले लोगों की भीड़ भी जुट गई और प्रशासन समेत पूरे इलाके में हड़कंप की स्थिति बनी हुई है।